rašt. pagelb. F. Nutautaitė, ižd. A. Nausėdienė, iždo globėjos V. Stalilio- 
nytė, A. Nausėdaitė ir K. Varanavičienė, daktarė-kvotėja dr. S. Šlakienė, 
dvasios vadas kun. F. Kemėšis. 

Atlikus vieną iš sunkiausių žygių ir padėjus pagrindus naujai organi- 
zacijai, suorganizuotos dvi kuopos. Pirmoji Šv. Jurgio parapijoj, Chicago, 
Ill., antroji Cicero, Ill. Pasklidus Sąjungos idėjai po visas lietuvių para- 
pijas, pradėjo kuopos steigtis ir kitur. Pirmutinės keturios kuopos įsteigtos 
Chicago, Ill., penktoji ir šeštoji Worcester, Mass., Sąjungos idėjos lopšyje. 

Augant kuopų skaičiui, Centro Valdyba nutarė nelaukti metų, bet 
šaukti Sąjungos pirmą seimą 1915 m. birželio mėn. 29-30 dienomis. 

Moterų Sąjungai buvo padėtas tvirtas pagrindas. Organizacija augo, 
tebeauga ir gražiai gyvuoja. Tebūna garbė visoms Moterų Sąjungos suma- 
nytojoms, steigėjoms, pirmosioms narėms ir veikėjoms. 


PIRMAS SEIMAS 


Pirmas Moterų Sąjungos seimas įvyko 1915 m. birželio 29-30 d., Chica- 
goje, Šv. Jurgio parapijos salėje. 

Atstovautos kuopos — 15. 

Seime iškeltas žurnalo leidimo klausimas ir pradėtas specialus fondas, 
kuriam surinkta $191.74. Be to, įsteigtas Lėšų fondas, kuriam kiekviena 
narė privalėjo mokėti po 25 centų. Nutarta, kad kuopos nuo surengtų vakarų 
$25.00 gryno pelno vieną trečdalį skirtų žurnalo fondui. Nutarta pasiga- 
minti A.L.R.K. Moterų Sąjungos ženklelius. Išreikšta padėka gerb. kun. 
Ignui Albavičiui, kuris sutiko seimo metu būti dvasios vadu ir kuris 
uoliai pasidarbavo sąjungai. 1916 m. suruošta rankdarbių paroda. 

Į Centro valdybą išrinkta: dvasios vadas kun. F. Kemėšis, pirm. M. 
Juškienė, vicepirm. F. Aleksienė (Nutautaitė), rašt. M. Gurinskaitė, ižd. 
A. Nausėdienė, iždo glob. A. Nausėdaitė ir P. Macijauskaitė. 

Pastebėsime, kad pirmame seime nedalyvavo U. Jokubauskaitė. Jos 
sveikata tuo metu buvo gerokai pakirsta ir reikalavo gydymo. 


Prel. Ignas Albavičius, Marijona Juškienė 
dabartinis šv. Antano parapijos 1916 — Pirmininkė 
klebonas 1917 — Iždo Globėja 


1932-1933 — Iždininkė 

ANTRAS SEIMAS 


Antras seimas įvyko Boston, Mass., 1916 m. liepos 5-6 d. Atstovių 
atvyko 23. Kuopų jau buvo 25 su 1,039 nariais. 

Galutinai nutarta leisti žurnalą „Moterų Dirva“. Redaktore išrinkta 
U. Jokubauskaitė. Pirmas „Moterų Dirvos“ numeris pasirodė 1916 m. spa- 
lio mėn. 

Į Centro valdybą išrinkta: dvasios vadas kun. F. Kemėšis, pirm. U. 
Gudienė, vicepirm. M. Gurinskaitė, II-roji vicepirm. O. Migauskaitė, rašt. 
O. Stalionaitė, ižd. A. Nausėdienė, iždo glob. M. Juškienė ir U. Jokubaus- 
kaitė, daktarė-kvotėja dr. S. Šlakienė, 

Atstovė į Tautos Tarybą išrinkta A. Nausėdienė. 


TREČIAS SEIMAS 


Trečias seimas įvyko 1917 m. liepos 9-10 d., Pittsburgh, Pa. Atstovių 
atvyko 20. Kuopų Sąjunga jau turėjo 37. Narių visuose skyriuose turėta 
1,307. 

Šiame seime nutarta atspausdinti narių paliudijimus su Švč. Panelės 
Nuolatinės Pagelbos paveikslu, 

Į Centro valdybą išrinkta: dvasios vadas kun. J. Čepanonis, pirm. A. 
Bajoriūtė, vicepirm. A. Jankienė, rašt. O. Žvingiliūtė, ižd. J. Jankevičiūtė, 
iždo glob. A. Sutkaičiūtė ir O. Pikučiūtė. Atstovė į Tautos Tarybą A. 
Nausėdienė. 

Į Garbės narius pakelti: kun. F. Kemėšis ir F. Šefeltaitė. Garbės žiedai 
įteikti O. Staniuliūtei už įrašymą daug narių ir O. Stalionaitei Centro rašt. 
už nepaprastą pasidarbavimą Sąjungai. 


KETVIRTAS SEIMAS 


Ketvirtas seimas įvyko 1918 m. rugpiūčio 21-22 d. Baltimore, Md. 
Atstovių atvyko 23. Kuopų Sąjunga turėjo 50. 

Tų metų sausio mėnesio pabaigoje U. Jokubauskaitei pasitraukus iš 
„Moterų Dirvos“ redaktorės pareigų, žurnalą paėmė redaguoti kun. P. 
Juškaitis, kuris išleido padidintą keturių mėnesių numerį. Per tą laiką 


Augusta Jakaitė-Šatkienė 


1918-1919 Pirmininkė 
1954-1955 II Vicepirmininkė 


